Զառա.- Մի հանձնարարական եմ ինքս ինձ վրա տվել, որ կենդանի երաժշտությունը հնչեցնելու պայմաններում իմ շարժումներով հանդիսատեսի ուշադրությունն ուղղեմ նաև դեպի այս կամ այն երաժշտի կատարումը: Կենդանի կանգնած նվագողից այն կողմ ինձ համար շոու չկա: Ու որպեսզի մարդը լսելուց բացի նաև նայի, ամեն գործի համար իրեն բնորոշ շարժումներ եմ մտածել, որոնք մեխանիկորեն, ինքնըստինքյան են եկել, ես չեմ պարապել ինչ-որ մեկի հետ: Ու իմ շարժումներով դահլիճի ուշադրությունն ուղղում եմ դեպի այս կամ այն երաժիշտը, նրա կատարած թեմայի վրա: